stanford-oval/wikipedia huggingface dataset:
עומר ינקלביץ'
ביוגרפיה > בכנסת ובממשלה

לקראת הבחירות לכנסת העשרים ואחת הצטרפה למפלגת "חוסן לישראל" והוצבה במקום ה-11 ברשימתה לכנסת, שהיה המקום ה-23 ברשימת "כחול לבן", ונבחרה כחברת הכנסת העשרים ואחת. התגובות לכך בחברה החרדית היו מעורבות, בין היתר בשל ריצתה ברשימה משותפת עם יאיר לפיד. היא התמודדה ונבחרה לכנסת ברשימה זו גם בבחירות לכנסת העשרים ושתיים וכן בבחירות לכנסת העשרים ושלוש. ינקלביץ' היא חברת הכנסת השנייה המגדירה עצמה כאישה חרדית (אחרי צביה גרינפילד, שכיהנה תקופה קצרה מטעם מפלגת מרצ, בשלהי הכנסת ה-17).
ביוגרפיה > בכנסת ובממשלה > שרת התפוצות

ב-17 במאי 2020 מונתה במסגרת ממשלת ישראל השלושים וחמש לשרת התפוצות, מה שהפך אותה לשרה החרדית הראשונה בישראל.
היא העבירה בממשלה את אישור "המתווה האסטרטגי להבטחת עתיד העם היהודי", הכולל תוכנית ארוכת טווח לביסוס הקשר עם יהדות התפוצות. כמו כן, פעלה לחיזוק הקשר בין היהודים החרדים בישראל ליהדות התפוצות וכן בנושא פגיעות מיניות בציבור החרדי ונשים מוכות.
ביולי 2020 מונתה לחברה בוועדה למינוי דיינים כנציגה שנייה של הממשלה בנוסף לשר יעקב אביטן. שימשה גם חברת ועדת השרים לענייני חקיקה, וחברת ועדת השרים למינויים בשירות החוץ. בינואר 2021 צורפה לקבינט הקורונה.
באוגוסט 2020 במהלך סיור ביהודה ושומרון, התבטאה בעד החלת החוק הישראלי עליהם.
באפריל 2021 צורפה ינקלביץ' כמשקיפה בקבינט המדיני ביטחוני.
לקראת הבחירות לכנסת ה-24 סירבה להצעתו של בני גנץ לשיבוץ בחמישייה הראשונה של רשימת כחול לבן, והחליטה שלא להתמודד בבחירות, בשל חילוקי דעות, בין היתר על רקע אי-הסדרת המאחזים.
ביוגרפיה > לאחר פרישתה

מ-2021 היא חברת הנהלת הקונגרס היהודי העולמי.
היא עוסקת בייעוץ אסטרטגי וליווי מנהיגים בתחומים גאופוליטיים ותקשורתיים.
ביוגרפיה > חיים אישיים

ינקלביץ' נשואה לירון ינקלביץ, ולהם שני בנים ושלוש בנות, והם מתגוררים ברמת בית שמש.
הערות שוליים

↑  נקראת על שם החג בו נולדה, ל"ג בעומר
↑  שרה חרדית ראשונה: עומר ינקלביץ' תהיה שרת התפוצות, באתר ערוץ 7, 14 במאי 2020
↑  עמיתים במכון באתר מכון גשר למנהיגות
↑  מועמדת חוסן לישראל החרדית נחקרה בעבר על דיווחי נוכחות כוזבים, באתר החדשות 13
↑  עומר ינקלביץ', ‏אי-הפרדה מגדרית מדירה חרדים, עו"ד עומר ינקלביץ', באתר גלובס, 26 ביוני 2018
↑  נאום הבכורה של עומר ינקלביץ' בכנסת
↑  ח"כ עומר ינקלביץ', די לכפייה: תנו לנו להיות חרדים, באתר ynet, 15 ביוני 2019
↑  רק התחלנו, באתר "גיידסטאר ישראל"
↑  המועמדת החרדית הראשונה לכנסת: עו"ד עומר ינקלביץ', באתר כיכר השבת
↑   סמדר שיר, "נתן אשל סיבך אותי בשמועות שקריות. לא אנהל איתו שום שיח", באתר "ידיעות אחרונות", 7 במאי 2019
↑  ישי כהן, אבי רבינא, ‏ובר: "עומר ינקלביץ היא לא בדיוק אשה חרדית", באתר כיכר השבת, 16 במרץ 2019
↑  יערית אלבז, ‏תנו לעומר ינקלביץ' את הצ'אנס, באתר כיכר השבת, 18 בפברואר 2019
↑  הרב נחמיה היילברון, ‏גברת ינקלביץ, נצלי את הרגע המביך - ותברחי, באתר כיכר השבת, 21 בפברואר 2019
↑  אמיר אלון, מורן אזולאי, יובל קרני ועמיחי אתאלי, הפנים והרשימות: אלו המועמדים לכנסת ה-22, באתר ynet, 2 באוגוסט 2019
↑  איתמר אייכנר, הממשלה אישרה מתווה ל"הבטחת קיום העם היהודי", באתר ynet, 5 ביולי 2020
↑  קובי רוזן, ‏השרה ינקלביץ ועיריית בני ברק סיכמו על שיתוף פעולה ייחודי בין החרדים למשרד התפוצות, באתר כיכר השבת, 7 ביולי 2020
↑  שיפי חריטן, ח"כ ינקלביץ: "אין צורך לשנות את החברות הפריפריאליות", באתר בחדרי חרדים, 1 ביולי 2019
↑  מירב ארד, אושר בממשלה: השרה ינקלביץ' מונתה לחברה בוועדה למינוי דיינים, באתר News1 מחלקה ראשונה, 19 ביולי 2020
↑  ארי קלמן, השרה החרדית צורפה לקבינט; שר נוסף פורש, באתר "בחדרי חרדים", 8 בינואר 2021
↑  השרה ינקלביץ': החלת ריבונות - השאיפה שלנו, באתר כיכר השבת, 4 באוגוסט 2020
↑  חברה מפתיעה בקבינט: עומר ינקלביץ' תצורף כמשקיפה להשוואת הגושים, באתר וואלה, 18 באפריל 2021
↑  דניאל רוט-אבנרי, עומר ינקלביץ' לא תתמודד בבחירות הבאות, באתר ישראל היום, 2 בפברואר 2021
↑  עומר ינקלביץ': פרשתי כי הפערים התעצמו, סירבתי להצעות ממפלגות אחרות, באתר ערוץ 7, 10 בפברואר 2021
האחים של איטליה

| --- | --- |
 מדינה:  איטליה 
 שם רשמי:  Fratelli d'Italia 
 מייסד:  ג'ורג'ה מלוני, גווידו קרוזטו, בפסקה זו רשומה אחת נוספת שטרם תורגמה 
 מנהיגים:  ג'ורג'ה מלוני 
 תקופת הפעילות:  21 בדצמבר 2012 – הווה (12 שנים) 
 אידאולוגיות:  שמרנות לאומית פופוליזם ימני
 מטה:  רומא 
 מיקום במפה הפוליטית:  ימין, ימין רדיקלי 
 ארגונים בינלאומיים:  ברית השמרנים והרפורמיסטים האירופים 
 
 www.fratelli-italia.it
 
האחים של איטליה (או אחי איטליה, באיטלקית: FdI, Fratelli d'Italia) היא מפלגת השלטון באיטליה. המפלגה היא מפלגה לאומית-שמרנית, ונחשבת למפלגת ימין קיצוני. המפלגה זכתה ברוב המושבים בפרלמנט האיטלקי בבחירות שנערכו ב-25 בספטמבר 2022, ובעקבותיו נבחרה מנהיגת המפלגה ג'ורג'ה מלוני לראשות ממשלת איטליה.
המפלגה, שהוקמה מתוך פיצול במפלגת אנשי החופש (אנ') (2009–2013, באיטלקית: PdL, Popolo della Libertà), היא היורשת העיקרית של המפלגות השמרניות הנאו-פשיסטיות – התנועה החברתית האיטלקית (אנ') (1946–1995, באיטלקית: MSI, Movimento Sociale Italiano), והברית הלאומית (אנ') (1995–2009, באיטלקית: AN, Alleanza Nazionale). רוב חברי הנהגת המפלגה, ובהם ג'ורג'ה מלוני, הגיעו ממפלגת "הברית הלאומית".
רקע

האחים של איטליה הוקמה בדצמבר 2012 מפיצול בתוך מפלגתו של סילביו ברלוסקוני, מפלגת "אנשי החופש", שהוקמה ב־2009 ממיזוג של אנשי "הברית הלאומית" ומפלגת פורצה איטליה. מפלגת הברית הלאומית הייתה היורשת של התנועה החברתית האיטלקית, מפלגה נאו-פשיסטית שנוסדה על ידי חברים לשעבר במפלגה הפשיסטית הלאומית (1921–1943) והמפלגה הרפובליקנית הפשיסטית (1943–1945) שהוצאו מחוץ לחוק.
אידאולוגיה

המפלגה התחקתה אחר שורשיה בהיסטוריה ובערכים של התנועה החברתית האיטלקית ויורשתה הברית הלאומית.
המפלגה היא אירוסקפטית וקראה בעבר לאיטליה לפרוש מגוש האירו ולפרק את האיחוד האירופי. המפלגה קוראת למדיניות של אפס סובלנות לגבי הגירה בלתי חוקית ותומכת בהגדלת שיעור הילודה באיטליה במטרה לצמצם את התלות בהגירת עבודה. הכוחות השליליים בעיני המפלגה כוללים הגירה, אסלאם, אינטגרציה אירופית ומה שתואר כ"שדולות להט"בים". המפלגה מתנגדת להמתת חסד, להפלות ולנישואים חד מיניים, מקדמת חקיקה לאיסור פונדקאות ומשתפת פעולה עם תנועות המתנגדות להפלות ואנטי להט"ב.
לקראת הבחירות הפרלמנטריות באיטליה ב-2022, מלוני ביקשה לעצב מחדש את האחים של איטליה כקבוצה שמרנית מהזרם המרכזי, כדי לפנות למצביעים נוספים, תוך התיישרות מלאה עם נאט"ו וארצות הברית בעניין הפלישה הרוסית לאוקראינה. בעוד מלוני טענה כי אין כל קשר בין מפלגתה לבין פאשיזם, מבקרי "האחים של איטליה" התעקשו שתומכי פאשיזם עדיין נמצאים למכביר בשורותיה. בשנת 2022 פרסם העיתון "לה רפובליקה" דברים שכתב שמונה שנים קודם ברשתות החברתיות מועמד מטעם המפלגה בבחירות בסיציליה, ושבהם כינה את היטלר "מדינאי ענק" והתגאה בכך שמלוני היא "פאשיסטית מודרנית". המפלגה מיהרה להשעותו ולנתק את הקשרים איתו.
מלוני, שתמכה בנקיטת יד קשה יותר נגד מהגרים, בהפחתת התלות באיחוד האירופי ובקידום הנצרות וערכי המשפחה המסורתית, גיבשה ברית עם מפלגות הימין של מתיאו סלביני וסילביו ברלוסקוני.
שם וסמל

שם המפלגה "האחים של איטליה" לקוח מהמלים הראשונות בהמנון האיטלקי. סמל המפלגה כולל איור של להבה בצבעי הדגל האיטלקי, סמל נאו-פשיסטי שנלקח מהמפלגה הנאו-פשיסטית שהוקמה באיטליה לאחר מלחמת העולם השנייה. במפלגה היו חברים בני משפחתו של בניטו מוסוליני. בשנים האחרונות מנסה הנהגת המפלגה לבדל עצמה מהמפלגה הנאו-פשיסטית MSI. במסגרת מאמץ זה הוסר, ב-2017, הלוגו של MSI מסמל המפלגה.
תוצאות הבחירות > הפרלמנט האיטלקי

| 0 | 1 | 2 | 3 | 4 |
| --- | --- | --- | --- | --- |
בית הנבחרים של איטליה
| בחירות | קולות |  % | מושבים | מנהיג |
| 2013 | 666,035 (8) | 2.0 | 9 / 630 |  ג'ורג'ה מלוני |
| 2018 | 1,429,550 (5) | 4.4 | 32 / 630 |  ג'ורג'ה מלוני |
| 2022 |  | 26 | 119 / 400 |  ג'ורג'ה מלוני |
| 0 | 1 | 2 | 3 | 4 |
| --- | --- | --- | --- | --- |
הסנאט של הרפובליקה
| בחירות | קולות |  % | מושבים | מנהיג |
| 2013 | 590,083 (7) | 1.9 | 0 / 315 |  ג'ורג'ה מלוני |
| 2018 | 1,286,606 (5) | 4.3 | 18 / 315 |  ג'ורג'ה מלוני |
| 2022 |  | 26.01 | 65 / 200 |  ג'ורג'ה מלוני |
תוצאות הבחירות > הפרלמנט האירופי

| 0 | 1 | 2 | 3 | 4 |
| --- | --- | --- | --- | --- |
הפרלמנט האירופי
| בחירות | קולות |  % | מושבים | מנהיג |
| 2014 | 1,004,037 (7) | 3.7 | 0 / 73 |  ג'ורג'ה מלוני |
| 2019 | 1,726,189 (5) | 6.4 | 6 / 76 |  ג'ורג'ה מלוני |
הערות שוליים

1 2  בבחירות אלו הוקטן בית הנבחרים של איטליה ל-400 מושבים והסנאט של הרפובליקה ל-200 מושבים, בעקבות משאל עם ב-2020
↑  מדגמי בחירות באיטליה: מפלגות הימין ניצחו ויקימו את הממשלה, באתר גלובס, 26 בספטמבר 2022
↑  Alba Ferreri (2016). "Armchair Quarterback or Most Valuable Player? The Italian Parliament: Debating Economic Planningwith a Crisis in the Offing (2006–2014)".  In Nikolaos Papakostas; Nikolaos Pasamitros (eds.). EU: Beyond the Crisis: A Debate on Sustainable Integrationism. Columbia University Press. p. 32. ISBN 978-3-8382-6848-4.
↑  עם "להבה פאשיסטית" באדום-ירוק: ג'ורג'ה רוצה לכבוש את איטליה, באתר ynet, 20 באוגוסט 2022
↑  רן אברמסון, באיטליה המיואשת, גם ברלוסקוני נראה כמו אופציה סבירה, באתר כלכליסט, 4 במרץ 2018
↑  אלדד בק, מלוני: "האיטלקים שלחו מסר ברור - הם רוצים ממשלת ימין", באתר ישראל היום, 26 בספטמבר 2022
↑  "Fratelli d'Italia: dova va la destra italiana". i Mille. 24 במרץ 2014. אורכב מ-המקור ב-24 בספטמבר 2014. נבדק ב-10 באוגוסט 2014. {{cite web}}:  (עזרה)
↑  "Fratelli d'Italia riaccende la "fiamma". Nel nuovo logo i simboli di Msi e An". TGcom24. 16 בפברואר 2014. {{cite web}}:  (עזרה)
↑  מדגמי בחירות באיטליה: מפלגות הימין ניצחו ויקימו את הממשלה, באתר גלובס, 26 בספטמבר 2022
1 2  איליין אלבי, Political cheat sheet: Understanding the Brothers of Italy, באתר של עיתון The Locale,‏6 בספטמבר 2022
↑  ויליס ספרקס, Who's afraid of Giorgia Meloni?, באתר gzeromedia.com, ‏27 במאי 2021
↑  קלאודיה טוריסי, The anti-women agenda of the woman set to be the next Italian prime minister, באתר opendemocracy.net, ‏26 בספטמבר 2022
↑  ‘Mother, Italian, Christian’: Giorgia Meloni, Italy’s far-right leader on the cusp of power, France 24, ‏2022-09-24 (באנגלית)
↑   מלוני מקדמת עונש מאסר להורים שיביאו ילד בהליך פונדקאות בחו"ל, באתר הארץ, 20 ביוני 2023
1 2  טלי גולדשטיין‏, בחירות באיטליה: המדגמים מצביעים על ניצחון לימין ולג'ורג'ה מלוני, באתר וואלה, 26 בספטמבר 2022
↑  Italy's far-right coalition led by Meloni wins election, exit polls say, France 24, ‏2022-09-25 (באנגלית)
1 2  איטליה: ניצחון היסטורי לימין הקיצוני, ג'ורג'ה מלוני תהיה רה"מ, באתר ynet, 25 בספטמבר 2022
1 2  עמית ולדמן, ‏ניצחון לימין הקיצוני: ג'ורג'ה מלוני צפויה להיכנס לתפקיד ראש הממשלה - ותהיה האישה הראשונה בתפקיד, באתר ‏מאקו‏, 26 בספטמבר 2022
↑  טלי גולדשטיין‏, רה"מ הבאה של איטליה: הסקרים מעניקים את הניצחון ל"ממשיכה הרוחנית של מוסוליני", באתר וואלה, 24 ביולי 2022
| --- | --- |
בקרת זהויות :  GND: 1156388716  LCCN: no2023022433  VIAF: 309843398   WorldCat (עם VIAF): 309843398
שמואל הר נוי

| --- | --- |

 לידה:  8 באפריל 1952 (בן 72) חיפה, ישראל 
 מדינה:  ישראל 
 השכלה:  בית הספר הריאלי העברי בחיפה  המכללה הבין-זרועית לפיקוד ולמטה  אוניברסיטת תל אביב 
 השתייכות:  חיל הרפואה 
 דרגה:  אלוף־משנה 
 
שמואל (שמוליק) הר נוי (הורנונג) (נולד ב-8 באפריל 1952) הוא אלוף-משנה במילואים. במסגרת שירותו הצבאי מילא שורת תפקידים במערך הרפואה של חיל האוויר ובחיל הרפואה. תפקידו האחרון בצה"ל היה מפקד בית הספר לרפואה צבאית (בה"ד 10). בהמשך כיהן בתפקידים בכירים בשירות המדינה, במגזר הציבורי ובמגזר השלישי.
קורות חיים

הר נוי נולד בחיפה. סיים את לימודיו התיכוניים בבית הספר הריאלי. בשנת 1970 התגייס לצה"ל, והוסמך כחובש תעופתי. בשנתיים האחרונות של שירות החובה שימש כמדריך חובשים חיילי של חיל האוויר.
ביום פתיחת מלחמת יום הכיפורים, שלושה חודשים לאחר שחרורו, גויס למילואים להיחידה הטקטית לחילוץ מיוחד (669). מימיה הראשונים של המלחמה, ובמשך מספר חודשים, תפקד כחובש מוטס בעיקר בגזרת הדרום, והשתתף במספר רב של גיחות לחילוץ ולטיפול רפואי.
לאחר סיום לימודיו לתואר ראשון בהפרעות בתקשורת, גויס לחיל האוויר כקצין אודיולוגיה חיילי. במסגרת תפקידו הקים ופיתח מערכת לשימור השמיעה בחיל. המערכת כללה מיפוי וניטור מוקדי רעש, בדיקות שמיעה תקופתיות וקידום השימוש באמצעי מניעת רעש אישיים וסביבתיים. עם תחילת תפקידו עבר קורס קציני חר"פ בבית הספר לרפואה צבאית (בה"ד 10), כן עבר השלמה חיילית לקצונה של חיל האוויר.
לאחר מלחמת שלום הגליל, מונה לעמוד בראש מדור רפואה למבצעים בחיל האוויר. במסגרת זו היה שותף לכתיבת תורת הפעלה ושיתוף פעולה בין חיל האוויר לחיל הרפואה בהפעלת מערך הפינוי הרפואי בהיטס. בהמשך, מונה לראש ענף ארגון והדרכה (אוה"ד) במפקדת קצין רפואה חיילי של חיל האוויר. במסגרת זו היה אחראי לתפעול מערך הרפואה בחיל האוויר.
עם סיום לימודיו במכללה הבין-זרועית לפיקוד ולמטה, עבר לשרת בחיל הרפואה בתפקיד סגן מפקד בית הספר לרפואה צבאית, ולאחר מכן כראש ענף תורה - חר"פ. במהלך השנים סיים תואר שני באנטומיה ובפיזיולוגיה של המוח במחלקה לפיזיולוגיה ולפרמקולוגיה בפקולטה לרפואה באוניברסיטת תל אביב. בהמשך, נשלח ללימודים על ידי חיל הרפואה, וסיים תואר שני בבית הספר לרפואה של הצבא האמריקאי בבריאות הציבור וניהול רפואי- M.P.H. - מוסמך לבריאות הציבור- אוניברסיטת U.S.U.H.S מרילנד בארצות הברית.
עם חזרתו ארצה ב-1991 מונה למפקד בה"ד 10 והועלה לדרגת אלוף-משנה. בתפקיד זה כיהן עד שנת 1994.
קורות חיים > מנכ"ל המכללה האקדמית צפת

בדצמבר 2009 העביר את מקום מגוריו לגליל, והחל לכהן כמנכ"ל המכללה האקדמית צפת. בשנים האחרונות נמצאת המכללה בתנופת פיתוח מואצת ובפריצת דרך אקדמית. המכללה שינתה מעמדה ממכללה ב"חסות אוניברסיטת בר-אילן" למכללה עצמאית עם מגוון חוגים אקדמיים, בעיקר בתחומי מקצועות הבריאות. במכללה לומדים (בשנת תשע"ז) כ-2550 סטודנטים (לעומת 1900 בשנת הלימודים תש"ע). מרבית הסטודנטים הם בני הגליל. המכללה, בחזונה ובפעילותה, היא מוסד אקדמי, בעל אוריינטציה חברתית. היא מפתחת ומקדמת תחומי עניין, המספקים מקצוע נדרש, משמעות ערכית וערך משותף לסטודנטים, למרצים, למוסד ולקהילה. המכללה, הנמצאת בעיבורה של העיר צפת ושוכנת במבנים היסטוריים, הגדילה בשנים האחרונות את שטחה, ורכשה מתחם היסטורי של 16.5 דונם - מתחם "בית בוסל".
מאוקטובר 2013 עד מאי 2015 כיהן, בנוסף על תפקידו, גם כמנכ"ל תורן של ועד ראשי המכללות הציבוריות. במסגרת תפקיד זה היה אחראי לקידום שיתוף הפעולה בין המכללות, לניהול העמותה ולייצוג 20 המכללות הציבוריות המתוקצבות בפני גורמי הממשל: משרדי הממשלה, הכנסת, המועצה להשכלה גבוהה והוועדה לתכנון ולתקצוב.
בשנים האחרונות עסק גם במחקר היסטורי של מתחם בית בוסל ובית חולים רוטשילד-הדסה, שני המתחמים, שבהם שוכנת המכללה. מחקרו התפרסם בינואר 2017 בספר "רחוקים קרובים" בהוצאת ספריית יהודה דקל ובשיתוף המועצה לשימור אתרי מורשת והמכללה האקדמית צפת.
באוקטובר 2020 הוציא לאור את ספרו השני: "צפת בצבת החינוך - יובל שנים של תמורות ומאבקים לעיצוב דמותה של מערכת החינוך העברי בעיר צפת 1920-1870".
הספר סוקר בצורה מעמיקה ורחבה את התפתחות החינוך בצפת ביובל השנים 1870–1920. הספר מגולל את הסיפור המופלא של התפתחות החינוך בעיר, מחינוך אורתודוקסי־מסורתי לחינוך עברי לאומי.
באפריל 2018, במסגרת אירועי שנות השבעים לשחרור העיר צפת, הוענק לו אות 'יקיר צפת' בקטגוריית פיתוח כלכלי עירוני, על תרומתו ופעילותו לפיתוח העיר צפת, צמיחתה ושגשוגה.
במרץ 2022 הוענק לו אות יקיר המכללה האקדמית צפת על תרומתו הייחודית ופועלו המסור בתפקיד מנכ"ל המכללה.
פעמיים במהלך תקופות כהונתו כמנכ"ל, הוענק למכללה האקדמית צפת הפרס הלאומי לאיכות ומצוינות מטעם משרד ראש הממשלה ע"ש יצחק רבין. בשנת 2012 זכתה לתעודת ציון לשבח על הישגיה בתחרות הפרס הלאומי לאיכות ומצוינות במגזר העסקי, ובשנת 2018 הוענקו למכללה חמישה כוכבי ארד בתחרות הפרס הלאומי לאיכות ומצוינות במגזר הציבורי.
במאי 2019 סיים הר נוי את כהונתו כמנכ"ל המכללה.
הר נוי מתגורר במודיעין-מכבים-רעות, נשוי ואב לשלושה.
הערות שוליים

↑  יישום המלצות ועדת דוברת, באתר האינטרנט של משרד החינוך
↑  דו"ח הוועדה לשינוי מעמד הספרייה הלאומית, פברואר 2004, באתר הספרייה הלאומית
↑  חקיקת חוק הספרייה הלאומית
↑  שינוי מעמדה של הספרייה http://web.nli.org.il/sites/NLI/Hebrew/library/aboutus/past/Pages/timeline.aspx
↑  עופר אדרת, הארכיון הגרמני: קנינו את "המשפט" של קפקא כחוק, באתר הארץ, 23 באוקטובר 2009
עופר אדרת‏, ישראל לגרמניה: החזירו את כתב היד של "המשפט", באתר וואלה, 16 באוקטובר 2009
↑  בע"מ 6251/15 אווה דורית הופה ואח' נגד עו"ד שמוליק קסוטו ואח' בבית המשפט העליון, 7 באוגוסט 2016
↑  http://dugrinet.co.il/node/6561 יוני לובלינר, שמואל הר נוי - המנכ"ל חדש של המכללה האקדמית צפת
↑  שירלי ששון-עזר, עבר סוציאליסטי. עתיד קפיטליסטי?, באתר כלכליסט, 26 במרץ 2016
| --- | --- |
בקרת זהויות :  NLI: 987008397376205171  LCCN: n2018186192  VIAF: 298967017   WorldCat (עם VIAF): 298967017
גרעיני חמנית

| --- | --- |

ימין: גרעין חמנית שלם. שמאל: ליבת גרעין חמנית
 
 מאכלים
 סוג:  זרע שמן, זרע, seed 
 
| --- | --- |
 ערך תזונתי ל-100 גרם
 
 מים:  4.7 ג'
 
 קלוריות:  584 קק"ל
 
 חלבונים:  20.78 ג'
 פחמימות:  20 ג'
 שומן:  51.46 ג'
 שומן רווי:  4.455%
 שומן חד בלתי רווי:  18.528%
 שומן רב בלתי רווי:  23.137%
 
 ויטמינים:  ‏
  ‑ ויטמין B1:  ‏1.48 מ"ג
  ‑ ויטמין B2:  ‏0.355 מ"ג
  ‑ ויטמין B3:  ‏8.335 מ"ג
  ‑ ויטמין B5:  ‏1.13 מ"ג
  ‑ ויטמין B6:  ‏1.345 מ"ג
  ‑ ויטמין B9:  ‏227 מק"ג
  ‑ ויטמין C:  ‏1.4 מ"ג
  ‑ ויטמין E:  ‏35.17 מ"ג
 
 ברזל:  5.25 מ"ג
 סידן:  78 מ"ג
 מגנזיום:  325 מ"ג
 מנגן:  1.95 מ"ג
 זרחן:  660 מ"ג
 אשלגן:  645 מ"ג
 נתרן:  9 מ"ג
 אבץ:  5 מ"ג
 סיבים תזונתיים:  8.6 ג'
 
 מקור:
גרעיני חמנית או גרעיני חמנייה, המכונים גם גרעינים שחורים, הם זירעוני צמח החמנית. כל זירעון מכיל זרע אחד, והזרעים משמשים למאכל ולהפקת שמן.
גרעיני חמנייה בשלים, לפני הפרדתם מהתפרחת. מספר הפרחים בתפרחת הוא בדרך־כלל 500–2,500 בהתאם לגודל הקרקפת, וכך מספר הגרעינים.
בשימוש שנעשה בגרעיני חמנית למטרות מסחריות, נהוג לסווג אותם על פי הקליפה שלהם. קליפה בצבע שחור חלק, מצביעה לרוב על זרעים המשמשים להפקת שמן החמניות. זרעי חמניות עם פסים עליהם, משמשים בעיקר למאכל.
ייצור ושימוש

| מדינה | יצור (מיליוני טונות) ב-2018 | יצור (מיליוני טונות) ב-2022 |
| --- | --- | --- |
| אוקראינה אוקראינה | 14.1 | 11.3 |
| רוסיה רוסיה | 12.7 | 16.3 |
| ארגנטינה ארגנטינה | 3.5 | 4 |
| רומניה רומניה | 3.0 | 2.1 |
| הרפובליקה העממית של סין סין | 2.5 | 2.9 |
| טורקיה טורקיה | 1.9 | 2.5 |
| בולגריה בולגריה | 1.9 | 2.1 |
| הונגריה הונגריה | 1.8 | 1.3 |
| צרפת צרפת | 1.2 | 1.8 |
| ארצות הברית ארצות הברית | 0.9 |  |
| ספרד ספרד | 0.9 |  |
| סך הכול בעולם: | 52.0 | 54.3 |
מקור: מאגר הנתונים של ארגון המזון והחקלאות של האומות המאוחדות
נהוג לאכול גרעיני חמנית כחטיף או כמרכיב במאכלים שונים וניתן לרכוש את הזרעים בקליפתם או מקולפים, קלויים או לא קלויים.
כאשר הגרעינים נרכשים בתוך קליפתם, נהוג לפצח אותם עם השיניים תוך הוצאת הקליפה ואכילת ליבת הגרעין בלבד.
גרעיני חמנית פופולריים במדינות הים התיכון ובהן ישראל, וכמו כן גם במדינות אסיה.
לעיתים נהוג להוסיף גרעיני חמנית ללחם ומאפים מגוונים. גרעיני חמנית משמשים גם כמזון לחיות מחמד (במיוחד למכרסמים) ועופות בר.
ראו גם

פיצוחים
הערות שוליים

↑  FAOSTAT, www.fao.org
דוכן גרעינים שחורים בשוק לוינסקי
דגל ניו ברנזוויק

| --- | --- |

 סוג הדגל:   דגל מדיני ואזרחי
 קבלת מעמד רשמי:  24 בפברואר 1965
 מוטיבים עיצוביים:  כרזת סמל ניו ברנזוויק
 גרסאות נוספות:   דגל המשנה למושל של ניו ברנזוויק
 דגלים היסטוריים   :    דגל ניו ברזוויק בין השנים 1950 - 1965
דגל ניו ברנזוויק מורכב מהמגן המופיע במרכז סמל ניו ברנזוויק.
הדגל הוכרז רשמית כדגל הפרובינציה ב-24 בפברואר 1965.
האריה המוזהב שבראש הדגל מסמל את קשרי הפרובינציה עם בראונשווייג בגרמניה, וכן את שלט האצולה של מלך אנגליה.
האונייה הספרדית שעל הדגל מסמלת את תעשיית בניית הספינות שהייתה אחת התעשיות העיקריות של הפרובינציה בעבר.
ארנבאים

| ארנבאים |
| --- | --- |
 ארנב כותנה מזרחי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
על־סדרה:: אאוארכונטוגליריים
סדרה:: ארנבאים
משפחות
 ארנביים  פיקתיים
שם מדעי
 Lagomorpha ‏ברנדט, 1855
תחום תפוצה


אַרְנְבָאִים (שם מדעי: Lagomorpha) היא סדרת יונקים הדומים מאוד למכרסמים, אשר עד הזמן האחרון נכללו באותה סדרה. כיום רואים אותם כסדרה נפרדת, הכוללת את הארנבים, הארנבות והפיקות. הארנבאים הם שוכני קרקע, ותפוצת רובם באזורים הצפוניים.
מורפולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבנה הלסתות של הארנבת כולל שתי שיניים חותכות קטנות מאחורי החותכות העליונות. 2 מלתעות בלסת העליונה ו-2 בתחתונה. כל השיניים בעלות גידול מתמיד. תנועת הלסת התחתונה לרוחב ולאורך. הגולגולת ספוגית והחך הגרמי קצר מאוד. ברגליים הקדמיות 5 אצבעות וברגליים האחוריות ישנו בסיס חזק של כף החזק המסתיימת ב-4 אצבעות. הזנב קצר ועגלגל אצל כל המינים.
טקסונומיה

סוג ללא מקור Eurolagus - נכחד
סוג ללא מקור Hsiuannania - נכחד
סוג ללא מקור Hypsimylus - נכחד
סוג ללא מקור Lushilagus - נכחד
סוג ללא מקור Shamolagus - נכחד
משפחה ארנביים (Leporidae)
סוג ומין יחיד ארנבת אסמית (Caprolagus hispidus)
סוג ארנבת (Lepus)
סוג ארנבת אדומה (Pronolagus)
סוג ומין יחיד ארנב ננסי (Brachylagus idahoensis)
סוג ומין יחיד ארנב הנהרות (Bunolagus monticularis)
סוג ארנב מפוספס (Nesolagus)
סוג ומין יחיד ארנבון מצוי (Oryctolagus cuniculus)
סוג ומין יחיד ארנב אממי (Pentalagus furnessi)
סוג ומין יחיד ארנב אוגנדי (Poelagus marjorita)
סוג ומין יחיד ארנבון געשי (Romerolagus diazi)
סוג ארנבון יער (Sylvilagus)
משפחה פיקתיים (ochotonidae )
סוג פיקה (Ochotona)
משפחה פרולאגוסיים (Prolagidae) - נכחדה
סוג פרולאגוס (Prolagus)
גלריה

פיקה אמריקאית
ארנבת הערבה
ארנבת אירופאית - המין הגדול ביותר בסדרה
ארנבון מצוי
Ochotona roylei
Sylvilagus palustris
ראו גם

מכרסמים
ארנבים
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  NLI: 987007550880005171  BnF: cb11952085k (data)  GND: 4196535-8  LCCN: sh85073948  NDL: 00574058  NKC: ph116735
מפלגת הירוקים (גרמניה)

| --- | --- |

 מדינה:  גרמניה 
 שם רשמי:  Bündnis 90/Die Grünen 
 מנהיגים:  ריקארדה לאנג ואומיד נוריפור
 תקופת הפעילות:  1980 ("הירוקים") 1990 (Bündnis 90)  1993 (איחוד) – הווה
 אידאולוגיות:  סביבתנות ליברליזם חברתי פציפיזם
 מטה:  ברלין 
 מיקום במפה הפוליטית:  מרכז-שמאל לשמאל
 ארגונים בינלאומיים:  Global Greens, קבוצת המפלגות הירוקות
 צבעים רשמיים:  ירוק
 נציגויות בפרלמנטים
 בונדסטאג:  85 / 630
 לנדטאגים של מדינות גרמניה:  320 / 1,894
 הפרלמנט האירופי, נציגי גרמניה:  12 / 96
 בונדסראט:  12 / 69
 ראשי ממשלה פדרליים בגרמניה:  1 / 16
 
 http://www.gruene.de
 
ועידת המפלגה ב-2005
מחאה נגד מתקן הטמנה של פסולת גרעינית, 2008
מחאה נגד מזון מהונדס גנטית, 2013
מפת הבחירות לירוקים בכל אחד ממחוזות גרמניה בבחירות לבונדסטאג ב-2009
מצב המפלגה בלנדטאגים של מדינות גרמניה, נכון ל-2014.  חברת קואליציה בכירה  חברת קואליציה זוטרה  באופוזיציה
מפלגת הירוקים (בגרמנית: Bündnis 90/Die Grünen) היא מפלגה גרמנית אשר חרתה על דגלה את נושא איכות הסביבה, ומזוהה בנוסף עם מספר עקרונות הנתמכים על ידי גורמי שמאל, כגון: שיפור מעמד העובדים והפועלים, שיפור זכויות האזרח והמהגרים, מניעת התערבות של גרמניה בסכסוכים אלימים בעולם (למעט למטרות הומניטריות), קידום מעמד האישה ועוד.
המפלגה זוכה לתמיכה רבה בעיקר בערים הגדולות (ברלין, קלן, המבורג) וכן בערי אוניברסיטה קטנות (טיבינגן, היידלברג וכו'). בהשוואה למפלגות "ירוקים" אחרות בעולם זוהי אחת הוותיקות והמצליחות ביותר: מאז היווסדה בשנת 1980 זוכה המפלגה בקביעות בלמעלה מ-5% מקולות המצביעים. לאחר איחוד גרמניה ב-1990 התאחדה מפלגת הירוקים של גרמניה המערבית עם מפלגה דומה בגרמניה המזרחית, Bündnis 90. ב-1998 נכנסה המפלגה המאוחדת לראשונה לממשלה, והיא קיימה מאז ועד סוף 2005 קואליציה עם המפלגה הסוציאל-דמוקרטית של גרמניה. בבחירות הכלליות ב-2005 נחלו הירוקים מפלה יחסית, כוחם נחלש והם הפכו, עם 8.1% מקולות הבוחרים, למפלגה הקטנה ביותר בבונדסטאג. בראש המפלגה עמד, עד להתפטרותו בסוף 2005, שר החוץ של גרמניה, יושקה פישר, אשר היה הפוליטיקאי הירוק שהגיע לתפקיד הבכיר ביותר בתולדות המפלגה.
ייסוד המפלגה

המפלגה נוסדה ב-13 בינואר 1980 על ידי קבוצה של פעילי איכות סביבה ופעילי שלום על מנת לספק בסיס פרלמנטרי למאות תנועות חוץ-פרלמנטריות שונות שפעלו בנושאים אלה בגרמניה. מצע המפלגה הראשוני התגבש סביב התנגדות לזיהום סביבה, לשימוש באנרגיה גרעינית, למיליטריזם של נאט"ו (בעיקר הצבת טילי שיוט גרעיניים וטילים בליסטיים מסוג פרשינג על אדמת מערב גרמניה) ולהיבטים סביבתיים וחברתיים של תיעוש מוגבר. בין האישים שפעלו בה בראשיתה היו יושקה פישר, רודי דוצ'קה ודניאל כהן-בנדיט (ממנהיגי מרד הסטודנטים ב-1968) ואחרים. בוועידת המפלגה הראשונה הוצהרו ארבעה עקרונות אשר זכו לשם ארבעת העמודים של מפלגת הירוקים ומהווים בסיס אידאולוגי למפלגות ירוקות רבות שנוסדו מאז.
ארבעת העמודים

תבונה אקולוגית, כלומר קיימות: הפיכת הסביבה האנושית לבת-קיימא בעזרת  ידע מתחומי מדעי כדור הארץ, מדעי הסביבה והביולוגיה של שמירת הטבע (conservation biology) וניהול הפעילות הכלכלית תוך התייחסות להשפעותיה האקולוגיות החברתיות, התרבותיות, הבריאותיות והפיננסיות. נגזרים מכך מיחזור, תכנון עירוני, תחבורה בת קיימא, חקלאות בת קיימא, בנייה ירוקה, אנרגיה מתחדשת, צרכנות אתית ואקולוגית וחינוך לאימוץ סגנון חיים אקולוגי קהילתי ואישי.
צדק חברתי
דמוקרטיה שורשית, כלומר דמוקרטיה עממית המבוססת על יוזמה חברתית או פוליטית של אזרחים, אשר פעיליה מגיעים מן הקהילה שיכולה לצבור כוח על-אזורי ולהפוך לפעילות פוליטית במישור הלאומי או אפילו הבינלאומי.
אי-אלימות
"ארבעת העמודים" סייעו להפיכת אוסף תנועות מחאה שפעלו בעיקר נגד מגמות וגופים למפלגה פוליטית בעלת תוכנית פעולה המבוססת על עקרונות קונסטרוקטיביים.